tomron87/hebrew-wikipedia-sentences-corpus huggingface dataset:
גם הגרסה המחודשת של האלבום הגיעה למעמד זה ובכך שתי הגרסאות השיגו ביחד פלטינה כפולה במדינה.
בעקבות הצלחת האלבום, אניה משכה את תשומת ליבו של מנכ"ל חברת האחים וורנר בממלכה המאוחדת, רוב דיקנס, מה שעזר לה להשיג עימם חוזה הקלטות בשלב יותר מאוחר.
לאחר שהוציאה שני אלבומים נוספים, הופץ האלבום הזה מחדש, תוך שהשיג מעמד פלטינה בממלכה המאוחדת, ארצות הברית וברזיל ומעמד פלטינה כפולה באוסטרליה.
באוסטרליה הגרסה המקורית שלו הגיעה לפלטינה ובכך שתי הגרסאות יחדיו הגיעו למעמד פלטינה משולשת.
ב-2009 הופץ בפעם השלישית באופן בלעדי ביפן עם שיר חדש.
באותה התקופה אניה שימשה ככותבת ומפיקה עבור הפסקול של הסרט "הנסיך-צפרדע" וביצעה את שיר הנושא שבו.
בעקבות כך, משכה את תשומת ליבו של המפיק טוני מקולי לכתוב עבור הפסקול של הסדרה The Celts ונבחרה לבצע את כל השירים בפסקול.
אניה כתבה במקרה שיר בשם של הסדרה והחליטה להציע אותו בתור התחלה כשיר שייכנס לפסקול.
תחילה, תוכנן שלכל שיר בפסקול יהיה כותב אחר, אך במאי הסדרה אהב את השיר שאניה כתבה, והחליט לתת לה לעבוד על הפסקול כולו.
אניה עבדה על האלבום עם המפיק והמעבד ניקי ראיין ואשתו הפזמונאית רומא ראיין.
האלבום הוקלט בשני מקומות: באולפני אייגל; אולפן מיוחד שנבנה בביתם של ניקי ורומא באירלנד, ואולפני BBC אנטרפרייסז בלונדון.
אופן העבודה של אניה וניקי באולפן באירלנד היה שונה מהאופן בו נהגו לעבוד באולפנים רגילים ולכן, כאשר ניקי ואניה הגיעו לאולפן בלונדון הם היו צריכים ללמד את מהנדסי הקול את שיטת העבודה שלהם.
למשל, ניקי השתמש בהדהוד במשך 24 שניות במקום הזמן המקובל, שהוא שנייה וחצי.
בסך הכול, הוקלטו 72 דקות של מוזיקה לסדרה.
לאחר ההקלטות רומא נזכרה שבמאי הסדרה רצה לשלב בפרקים דברים נוספים.
מתוך כל מה שהקליטה, רק 39 דקות של מוזיקה נכנסו לפסקול.
בעטיפת האלבום נראית אניה שהיא יושבת לצד שני זאבים; היא צולמה בשחור-לבן, אך הכיתוב צולם בצבע.
כמה משמות השירים באלבום מבוססים על דמויות וסיפורים היסטוריים.
השיר "Aldebaran" קרוי על שמו של כוכב הלכת הבהיר יותר בקבוצת הכוכבים, שור.
מבחינה לירית, השיר עוסק בקבוצת אנשים קלטיים שנודדת בין כוכבים ובין היתר עוברת גם דרך הכוכב הזה.
מסע זה אפיין את אנשי הקלטיים בהיסטוריה המוקדמת שלהם.
השיר הוקלט באולפן בביתו של ניקי באופן ספציפי מכיוון שאניה התקשתה להקליט אותו באולפנים אחרים.
השיר "The Celts" היה שיר שכתבה אניה עוד לפני שהציעו לה לעבוד על האלבום ובעקבות השיר הוחלט לקרוא לסדרה בשם הזה.
"Boadicea" שפירושו מנצח, הוא התייחסות למלכת בודיקיאה משבט איקני הבריטי-קלטי במזרח אנגליה שהובילה התנגדות נגד הכוחות הכובשים של האימפריה הרומית בשנת 60 לספירה, אך הובסה והרעילה את עצמה לאחר מכן.
מכיוון שכבר נכתב שיר עליה, ריצ'רדסון רצה לשנות את המילים של השיר ולקרוא לו בשם "I Want Tomorrow", אשר דובר בו על הרעיון של להיות שומר סף.
בחוברת של האלבום תואר השיר כ"מחשבות על ההווה" ו"מחשבות שמהדהדות מהעבר".
"Deireadh an Tuath" עוסק ברוחות העבר ובאדמה הפורייה המסייעת להבטיח את עתיד העם הקלטי הנחגג בפסטיבל הגאלי השנתי סאווין, שנערך ב-31 באוקטובר.
"The Sun in the Stream", נכתב על סלומון הידע , יצור אשר נכתב עליו במיתולוגיה האירית והשמועה אמרה כי הוא החזיק בכל הידע בעולם.
"Fairytale" מבוסס על סיפור אישי קדום על מלך פיות ועל אהובתו בשם אטיין.
בסיפור, אטיין גורש והפך לבריכת מים ממנו יצאה פרפר.
השיר "Epona" מתייחס לאלת הסוסים של הדת הגאלו-רומית.
"Triad" מורכב משלושה קטעים כשהקטע הראשון מתייחס לפטריק הקדוש שבילה שש שנים בשבי לאחר שנתפס על ידי העם הקלטי.
קטע זה עובד ממחזמר קדום בשם "Deus Meus Adiuva Me".
החלק השני של השיר מתייחס לאדם בשם קו צ'וליין .
החלק השלישי של השיר "אושין" מבוסס על הדמות המיתולוגית אושין .
השיר "Bard Dance" מתייחס לפייטנים אשר היו משעשעים את המלך בתקופת הקלטיים.
"Dan y Dŵr" מבוסס על הצפה מכוונת של כפר בוויילס במטרה להכיל מאגר.
האלבום הופץ על גבי תקליטור, קלטת שמע ותקליט במרץ 1987 על ידי BBC רקורדס בבריטניה, כחודשיים לפני עליית הסדרה לשידור.
בארצות הברית, הופץ על ידי אטלנטיק רקורדס שסימנה אותו כאלבום העידן החדש ולכן הוציאה אותו על גבי תקליטור בלבד, אם כי ראיין התנגד למהלך זה וכינה אותו כ"פחדני".
האלבום זכה להצלחה כאשר הגיע למקום השמיני במצעד האלבומים האירי.
בממלכה המאוחדת הגיע למקום ה-69 ונשאר במצעד במשך ארבעה שבועות.
מתוך האלבום הופץ השיר "I Want Tomorrow" ב-1987 כסינגל בפורמט 7 אינץ', כאשר מהצד השני של התקליטור יש את שיר הנושא של הסדרה.
בנוסף, הופצה גרסה שכוללת את השירים "To Go Beyond (I)" ו-"To Go Beyond (II)" בתקליט של הסינגל.
עם יציאתו של האלבום מחדש בשנת 1992 יצא שיר הנושא של הסדרה כסינגל מתוך האלבום כאשר מהצד השני של התקליט היה שיר חדש בשם "Eclipse", שהוקלט בעבר אך לא נכנס לאלבום.
בשנת 2005 כאשר אניה הוציאה את הסינגל "Amarantine" יצא לו כבי-סייד עוד שיר שהיה אמור להיכנס לאלבום אך לא נכנס בסוף בשם "Spaghetti Western Theme from The Celts".
יוצר הסרטים דייוויד ביקלי השתמש בחלק מהמוזיקה בפסקול לפסקול של הסרט, The Memory of Earth, ובנוסף גם לסדרת הסרטים Mythological Lands.
כמו כן, השיר "Boadicea" שימש גם כחלק מהפסקול של הסרט "סהרורים" .
השיר "Epona" הופיע בסרט "סיפורי אל.
לאחר שאניה זכתה להצלחה רבה עם אלבומיה בשנת 1992 הוחלט להוציא את האלבום מחדש, כאשר עוצבה לו עטיפה חדשה וצולמו לו תמונות חדשות.
שם האלבום היה שונה והוא הופץ בשם The Celts.
באירופה הוא הופץ על ידי חברת התקליטים האחים וורנר ובארצות הברית על ידי רפרייז רקורדס.
ההוצאה המחודשת זכתה להצלחה רבה כאשר הגיעה למקום העשירי בממלכה המאוחדת.
היא שהתה 11 שבועות במצטבר במצעד בין השנים 1992 ל-1998. בארצות הברית, זכתה להצלחה כאשר נמכרה בלמעלה ממיליון עותקים.
המהדורה המחודשת הכילה גרסה חדשה של "Portrait" בשם "".
ב-2009 האלבום הופץ שוב, אך הפעם רק ביפן ביחד עם השיר "Eclipse".
השיר "Boadicea" זכה לסימפולים רבים במהלך השנים על ידי אמנים שונים.
להקת פוג'יז סימפלה את השיר ב-"Ready or Not", שנכלל באלבומה, The Score.
עם זאת, מכיוון שהלהקה לא ביקשה אישור על הסימפול ולא כללה את אניה בקרדיטים, הוגשה נגדה תביעה.
לבסוף, אניה החליטה לוותר על התביעה אך כפשרה קיבלה אניה קרדיט באלבום עצמו.
ב-1999 יצא האלבום, Astronomica, של להקת קרימסון גלורי, שכלל את השיר "March For Glory" שסומפל גם הוא מהשיר של אניה.
ב-2003 הזמר מריו וינאנס הוציא את השיר "I Don't Wanna Know" שכלל גם הוא סימפול מהשיר אל אניה.
המפיק והזמר שון קומבס יצר קשר עם אניה באופן אישי ונתן לה 60% מהכנסות השיר תמורת הסימפול וכלל את שמה בכותרת השיר.
הוא נכלל בשיר התשובה "You Should Really Know" של להקת הפיראטים.
גם להקת נינה סקיי סימפלה את השיר בשיר שלה, "Time to Go".
בשנת 2008 די ג'יי איטלקי סימפל את השיר באחד מהשירים שלו והשתמש בסימפול בשנית בשביל להוציא גרסה מחודשת לאותו השיר.
בשנת 2011 הזמרת הגרמנייה קסנדרה סטין השתמשה גם בקטע קצר מהשיר.
גם הראפר מיק מיל סימפל את השיר בשנת 2012 במיקסטייפ, Dreamchasers 2, בשיר אחר בשם, "Ready or Not".
בשנת 2015 השחקנית והזמרת מסיקה קלישה סימפלה גם את השיר בשירה "Hella Hollywood".
הדי ג'יי השוודי סלבתור גנאסי, סימפל את השיר בשנת 2016 בשירו, "Dive".
אניה קיבלה קרדיט על כך.
הזמר והשחקן רוטימי סימפל את השיר בשנת 2019 בשירו, "In My Bed".
ביקורת על האלבום התפרסמה לראשונה בנובמבר באותה השנה על ידי מייק דאלי, כתב מהעיתון האוסטרלי The Age.
אניה הלחינה את כל השירים בעצמה והייתה שותפה לכתיבתם כאשר חלק מהם גם כתבה לבדה.
אניה – שירה, כלי נגינה, הלחנה, כתיבה, בחירת סדר שירים
ארטי מקגלין – גיטרה חשמלית
ליאם אופלין – כלי נגינה
ניקי ראיין - בחירת סדר שירים, הפקה, הינדוס
מריו מוסקרדיני – עיצוב, בימוי אמנותי
מרטין ג'יי אדלמן - צילום
דייוויד שיינמן - צילום (מהדורה מחודשת)
סוקי צ'ואי - עיצוב (מהדורה מחודשת)
ברוס טלבוט - הפקה בפועל
סם פלדמן - מאסטרינג מחודש
מקוםתאריםמכירות אוסטרליה (ARIA) פלטינה 70,000 ארצות הברית (RIAA)פלטינה1,000,000סיכוםבכל העולם4,000,000
מקוםתאריםמכירות אוסטרליה (ARIA) פלטינה 2× 140,000 ארגנטינה (CAPIF)זהב30,000 ארצות הברית (RIAA)פלטינה1,000,000 ברזיל (Pro-Música Brasil)פלטינה100,000 בריטניה (BPI)פלטינה300,000 גרמניה (BVMI)זהב 250,000 יפן (RIAJ)זהב250,000 ניו זילנד (RMNZ)זהב7,500 ספרד (PROMUSICAE)זהב50,000סיכוםבכל העולם4,500,000
Entrez (מבוטא ɒnˈtreɪ) הוא מנוע חיפוש ושליפה אינטרנטי המאפשר למשתמשים לחפש במסדי נתונים רבים מתחומי הבריאות השונים השייכים למרכז הלאומי למידע ביוטכנולוגי - ה-NCBI.
משמעות השם היא ברכה בצרפתית המזמינה אדם להיכנס, נבחר כדי לשקף את רוח קבלת הפנים המזמינה את הציבור הרחב להשתמש בתכני המאגרים.
מנוע החיפוש המספק גישה לכל מסדי הנתונים במקביל וממשק משתמש אחד.
Entrez יכולה שולפת ביעילות רצפים (של DNA, RNA וחלבונים), מבנים והפניות רלוונטיות.
המערכת מספקת תצוגות של רצפי גנים, חלבונים ומפות של כרומוזומים.
ישנם ספרי לימוד זמינים גם באופן מקוון דרך מערכת זו.
בשנת 1991 Entrez הושק על דיסק.
בשנת 1993 היה ניתן לגשת לגרסה אינטרנטית באמצעות שרת, וב-1994 הושק אתר האינטרנט.
העמוד הראשי של Entrez מספק כברירת מחדל גישה לשאילתה הגלובלית, המחפשת בכלל מאגרי המידע הזמינים.
ניתן להיעזר בשאילתה בקשרים לוגיים, ובנוסף ניתן להגביל את מרכיבי החיפוש השונים לשדות מסוימים.
דף התוצאות מציג את התוצאות הרלוונטיות ביותר מתוך המאגרים עצמם, וכן רשימת המאגרים ומספר ההתאמות לחיפוש בכל אחד ממאגרי המידע, המהווים קישור לתוצאות החיפוש בפועל עבור כל מאגר.
ל-Entrez ממשק דומה לחיפוש בכל מאגר בפני עצמו.
בכל מאגר ניתן להשתמש בשדות חיפוש ייעודיים, כגון הגבלת אורך הרצף המבוקש במאגר הנוקליאוטידים.
במאגרים אלו ניתן להשתמש באפשרות החיפוש המתקדם, ולבנות שאילתות בצורה אינטראקטיבית.
בעמוד זה ניתן גם לצפות בהיסטורית החיפושים, המוצגת כטבלה עם שאילתת החיפוש, מספר התוצאות ותאריך החיפוש.
בנוסף, ניתן להוסיף את החיפוש להיסטוריה מבלי להיכנס לתוצאות עצמן.
את התוצאות ניתן לייצא כקובץ, או להעתיק ללוח העתקה.
ניתן לייצר התראה לדואר האלקטרוני אם נוסף למאגר פריט חדש המתאים לשאילתה המבוקשת.
כלי זה נמצא בשימוש נרחב בכל תחומי הביולוגיה ככלי עזר לסטודנטים ולאנשי מקצוע כאחד.
המאגרים הכלולים מחולקים לשש קטגוריות:
מדף ספרים (Bookshelf) - מאגר ספרי לימוד.
MeSH - ראשי תיבות של Medical Subject Headings (כותרת נושא רפואית).
מאגר של אוצר מילים נרדפות בתחומים הרלוונטיים.
קטלוג NLM - קטלוג של כתבי עת, ספרים, תוכנות, עזרים קוליים ועוד השייך לספרייה הלאומית לרפואה של ארצות הברית.
PubMed - המאגר מכיל רישום ביבליוגרפי של רובם הגדול של המאמרים המדעיים בתחומי מדעי הרפואה והמקצועות הפרא-רפואיים שפורסמו החל משנות החמישים של המאה העשרים ולעיתים גם מאמרים ישנים יותר, בכל השפות.
רוב הרשומות מכילות את תקציר המאמר, וכן הפניות לטקסט מלא של המאמרים במאגר ה-PMC או באתרים חיצוניים.
PMC - מאגר המכיל מאמרים בגישה חינמית.
גנים - מאגר מידע המכיל מידע על גנים.
נתוני GEO - נתונים של ניסויים רחבי היקף.
פרופילי GEO - רמות וצורות ביטוי של גנים מניסויים רחבי היקף.
HomoloGene - מאגר על קבוצות המולוגיה איקריוטיות.
PopSet - נתונים ממחקרים שנעשו ברמת האוכלוסייה (population set).
דומיינים שמורים - מאגר הכולל אזורים שמורים בין חלבונים שונים.
חלבון - מאגר רצפי חלבונים.
משפחות חלבונים - מאגר משפחות חלבונים.
מבני חלבון - מאגר מבני חלבון.
גרסאות גנום - מאגר המפרט את גרסאות הגנום לכל היצורים בעלי גנום מפוענח.
גנום - ריצופי גנומים ומפות שלהם.
נוקליאוטידים - מאגר רצפי נוקליאוטידים (DNA ו-RNA).
SRA (Sequence read archive) - מאגר ריצופים מניסויים רחבי היקף שהופקדו על ידי חוקרים.
טקסונומיה - מאגר המכיל טקסונומיה.
ClinicalTrials.gov - מאגר ניסויים קליניים.
ClinVar - מאגר המכיל מידע על שינויים גנטיים ואת מעורבותם במחלות.
dbSNP - מאגר המכיל SNP.
OMIM - מאגר המכיל את כל המחלות התורשתיות הידועות באדם.
BioAssays - סריקת פעילות ביולוגית של חומרים כימיים.
תרכובות - מאגר של מבני מולקולות כימיות קטנות.
חומרים - מאגר של חומרים שהופקדו.
Entity Framework (EF) היא שלד תוכנה בקוד פתוח של מיפוי אובייקטי-רלציוני (ORM) עבור ADO.NET.
זה נכלל במקור כחלק בלתי נפרד מ-.NET Framework, אולם החל מגרסה 6.0 של Entity Framework הוא מוצע בנפרד.
Entity Framework 6.4 הייתה המהדורה האחרונה של הגרסה הקלאסית.
למרות שגרסה Entity Framework 6 עדיין נתמכת, היא כבר לא בפיתוח והיא תקבל רק תיקוני אבטחה.
שלד תוכנה חדש הידוע בשם Entity Framework Core (EF Core) הוצג בשנת 2016 עם סט יכולות דומה אך לא מלא.
מספור הגרסה של שלד זה התחיל מ-1.0 והגרסה האחרונה של EF Core היא 7.0.
Entity Framework היא סט של טכנולוגיות ב-ADO.
NET התומך בפיתוח של יישומי תוכנה מוכווני נתונים.
ארכיטקטים ומפתחים של יישומים מוכווני נתונים נאבקו רבות בצורך להשיג שתי מטרות שונות מאוד.
עליהם למדל את הישויות, היחסים והלוגיקה של הבעיות העסקיות שהם פותרים, ועליהם לעבוד גם עם מנועי הנתונים המשמשים לאחסון ואחזור הנתונים.
הנתונים יכולים להתפרס על מספר מערכות אחסון, לכל אחת פרוטוקולים משלה; גם אפליקציות שעובדות עם מערכת אחסון אחת חייבות לאזן את הדרישות של מערכת האחסון מול הדרישות של כתיבת קוד אפליקציה יעיל וניתן לתחזוקה.
כלי מיפוי יחסי אובייקט-יחסי (ORM) רבים פותחו כדי לאפשר למפתחים לעבוד עם נתונים בצורה של אובייקטים ושדות ספציפיים לתחום, כגון לקוחות וכתובות של לקוחות, ללא צורך לדאוג בנוגע לטבלאות והעמודות הבסיסיות של מסד הנתונים שבהן מאוחסנים נתונים אלה.
עם ORM, מפתחים יכולים לעבוד ברמת הפשטה גבוהה יותר כאשר הם עוסקים בנתונים, ויכולים ליצור ולתחזק אפליקציות מוכוונות נתונים עם פחות קוד מאשר ביישומים מסורתיים.
Entity Framework הוא פתרון ה-ORM המקודם לשימוש בתוך תשתית הפיתוח של מיקרוסופט.
הגרסה הראשונה של Entity Framework (EFv1) נכללה עם .
NET Framework 3.5 Service Pack 1 ו-Visual Studio 2008 Service Pack 1, ששוחררו ב-11 אוגוסט 2008. גרסה זו זכתה לביקורת רבה, ואף משכה 'הצבעת אי אמון' שנחתמה על ידי לפחות אלף מפתחים.
NET 4.0 ב-12 באפריל 2010 והגיבה לרבות מהביקורות שהושמעו על גרסה 1.
גרסה שלישית של Entity Framework, גרסה 4.1, שוחררה ב-12 באפריל 2011, עם תמיכה ב-Code First.
רענון של גרסה 4.1, בשם Entity Framework 4.1 Update 1, שוחרר ב-25 ביולי 2011. כלל תיקוני באגים ותמיכה בטיפוסים חדשים.
גרסה 4.3.1 שוחררה ב-29 בפברואר 2012. היו כמה עדכונים, כמו תמיכה בהגירה.
NET framework 4.5. כמו כן, גרסה זו זמינה עבור .
Net framework 4, אך ללא יתרונות זמן ריצה על פני גרסה 4.
גרסה 6.0 שוחררה ב-17 באוקטובר 2013 וכעת היא פרויקט קוד פתוח ברישיון Apache License v2. כמו ASP.
NET MVC, קוד המקור שלו מתארח ב-GitHub באמצעות Git.
לגרסה זו יש מספר שיפורים לתמיכה בקוד תחילה.
מיקרוסופט החליטה לאחר מכן לבצע מודרניזציה, חלוקה לרכיבים ולהפוך את .NET להיות חוצה פלטפורמות ללינוקס, OSX ומקומות אחרים, כלומר הגרסה הבאה של Entity Framework תהיה שכתוב מלא.
ב-27 ביוני 2016 הגרסה שוחררה בתור Entity Framework Core 1.0, לצד ASP.
NET Core 1.0. זה נקרא במקור Entity Framework 7, אבל השם שונה כדי להדגיש שזה היה שכתוב מלא ולא שדרוג מצטבר והוא לא מחליף את EF6.
בעוד Entity Framework Core 1.0 חולק כמה קווי דמיון רעיוניים עם גרסאות קודמות של Entity Framework, זה היה בסיס קוד חדש לחלוטין שנועד להיות יעיל יותר, חזק יותר, גמיש וניתן להרחבה, פועל על Windows, Linux ו-OSX, ותומך במגוון חדש של יחסים.
Entity Framework Core 3.1 (EF Core 3.1) שוחרר רשמית לשימוש לייצור ב-3 דצמבר 2019 ותהיה הגרסה הנתמכת המועדפת לטווח ארוך עד 3 בדצמבר 2022 לפחות.
Entity Framework Core 6.0 (EF Core 6) שוחרר ב-10 נובמבר 2021 ותהיה הגרסה הנתמכת המועדפת לטווח ארוך עד ל-12 בנובמבר 2024 לפחות.
Entity Framework Core 7.0 (EF Core 7) שוחרר ב-8 נובמבר 2022 הוספת תכונות כגון עמודות JSON ועדכונים בכמות גדולה.
NET Entity Framework, מלמטה למעלה, מורכבת מהדברים הבאים:
ספקים ספציפיים למקור נתונים, שמפשטים את ממשקי ה-ADO.NET לחיבור למסד הנתונים בעת תכנות כנגד הסכימה הרעיונית.
ספק מפה, ספק ספציפי למסד נתונים שמתרגם את עץ הפקודות Entity SQL לשאילתה בסגנון ה-SQL המקורי של מסד הנתונים.
הוא כולל את הגשר הספציפי לאחסון, שהוא הרכיב האחראי על תרגום עץ הפקודות הגנרי לעץ פקודות ספציפי לאחסון.
מנתח EDM ומיפוי תצוגות, שלוקח את מפרט ה-SDL של מודל הנתונים והאופן בו הוא מתמפה על המודל הטבלאי שבבסיסו ומאפשר תכנות מול המודל הרעיוני.
מהסכמה הטבלאית, הוא יוצר תצוגות של הנתונים התואמות למודל הרעיוני.
הוא צובר מידע מטבלאות מרובות על מנת לצבור אותם לישות, ומפצל עדכון לישות למספר עדכונים לאיזה טבלה/טבלאות שתרמו לאותה ישות.
שאילתות ועדכון צינור עיבוד נתונים, מעבד שאילתות, מסנן ומעדכן בקשות כדי להמיר אותן לעצי פקודה קנוניים אשר לאחר מכן מומרים לשאילתות ספציפיות לאחסון על ידי ספק המפה.
שירותי מטא נתונים, המטפלים בכל המטא נתונים הקשורים לישויות, קשרים ומיפויים.
עסקאות, לשילוב עם יכולות העסקאות של האחסון המשמש כבסיס.
אם האחסון אינו תומך בעסקאות, יש ליישם תמיכה בשכבה זו.
Conceptual layer API, זמן הריצה שחושף את מודל התכנות לקידוד מול הסכמה המושגית.
זה עוקב אחר הדפוס של ADO.NET לשימוש באובייקטי Connection להתייחסות לספק המפה, שימוש באובייקטי Command לשליחת השאילתה, והחזרת EntityResultSets או EntitySets המכילים את התוצאה.
רכיבים מנותקים, אשר מאחסנים באופן מקומי מערכי נתונים וערכות ישויות לשימוש ב-ADO.
NET Entity Framework בסביבה מחוברת מדי פעם.
מסד נתונים משובץ : ADO.
NET Entity Framework כולל מסד נתונים משובץ קל משקל לאחסון במטמון בצד הלקוח ושאילתה של נתונים יחסיים.
כלי עיצוב, כגון Mapping Designer, כלולים גם ב-ADO.
NET Entity Framework, המפשטת את העבודה של מיפוי סכימה רעיונית לסכימה היחסית וציון אילו מאפיינים של סוג ישות תואמים לאיזו טבלה במסד הנתונים.
שכבת תכנות, החושפת את ה-EDM כמבני תכנות שניתן לצרוך על ידי שפות תכנות.
שירותי אובייקט, יוצרים אוטומטית קוד עבור מחלקות CLR שחושפות את אותם מאפיינים כמו ישות, ובכך מאפשרות מופע של ישויות כאובייקטי .NET.
שירותי אינטרנט, החושפים ישויות כשירותי אינטרנט.
שירותים ברמה גבוהה, כגון שירותי דיווח שעובדים על ישויות ולא על נתונים יחסיים.
מודל נתוני הישות (EDM) מפרט את המודל הרעיוני (CSDL) של הנתונים, תוך שימוש בטכניקת מידול שנקראת בעצמה מודל נתוני ישות, גרסה מורחבת של מודל היחסים בין ישות.
מודל הנתונים מתאר בעיקר את הישויות ואת ה"אגודות" בהן הם משתתפים.
סכימת ה-EDM באה לידי ביטוי בשפת הגדרת הסכמה (SDL), שהיא יישום של XML (שפת סימון מורחבת).
בנוסף, יש לציין גם את המיפוי (MSL) של רכיבי הסכמה המושגית (CSDL) לסכימת האחסון (SSDL).
מפרט המיפוי מבוטא גם הוא ב-XML.
"Eoo" (נכתב: "EoO") הוא שיר של הראפר הפוארטוריקני באד באני.
השיר יצא ב-5 בינואר 2025, כחלק מאלבומו Debí Tirar Más Fotos.
הוגש לרדיו "Rhythmic contemporary" האמריקאי ב-24 באפריל 2025, כסינגל החמישי מתוך אלבום האולפן השישי שלו Debí Tirar Más Fotos.
שם השיר נחשף לראשונה בקליפ לשיר "Acho PR" מתוך האלבום Nadie Sabe Lo Que Va a Pasar Mañana ונקרא בתחילה גם כשם של אלבום, דבר שעורר השערות שהאלבום הבא של באד באני ייקרא כך.
כחלק מהשיווק לאלבום שינה באד באני את שמות השירים לקואורדינטות גאוגרפיות והשם "EOO" נמצא מרוסס על שלט באחת מהנקודות (18°19'37.0"N 65°45'01.6"W).
ב-3 בינואר 2025, כאשר נחשפה רשימת הרצועות של Debí Tirar Más Fotos, נחשף השיר, ונכלל כרצועה החמש עשרה.
"EoO" הוא שיר רגאטון ומכיל דגימה של "Perreo Baby" מאת הצמד הקטור וטיטו (שאף קיבלו קרדיט כחלק מהמפיקים בשיר), ומ-"Solo de Mi" של באד באני.
במילותיו, "EoO" סובב סביב חיי לילה, מסיבות וחושניות.
הן משקפות את האווירה התוססת של מועדון, שבו ריקודים ומשיכה הם מרכזיים.
הקליפ הוויזואלי פורסם ב-5 בינואר 2025 לצד כל הקליפים האחרים של האלבום.
הקליפ של "EoO" מתאר דיכוי ומעקב בפוארטו ריקו בשנות ה-60 וה-80 של המאה ה-20.
בסקירת השירים של בילבורד, דורג Eoo במקום השתים עשרה, ותואר כ"הומאז' לרגאטון של פעם", השיר "לוקח את המאזינים לשנות ה-90 המוקדמות, בהן הז'אנר התחיל להופיע במסיבות מאולתרות שהתקיימו בסככות או במוסכים בשכונות של פוארטו ריקו".
השיר נכנס למקום ה-54 במצעד הבילבורד הוט 100 בארצות הברית כבר לאחר חמישה ימי מעקב.
בשבוע לאחר מכן הגיע לנקודת השיא כשהגיע למקום ה-24.
במצעדי ספוטיפיי, בשבוע של ה-9 בינואר הגיע השיר למקום ה-32 הגלובלי עם 17 מיליון השמעות.
בשבוע של ה-16 בינואר זינק למקום ה-10 עם 34 מיליון השמעות נוספות ובשבוע של ה-23 בינואר עלה והגיע למקום ה-9 אך היתתה ירידה במספר ההשמעות לכ-32 מיליון השמעות נוספות.
במצעד הבילבורד גלובל 200 הגיע השיר למקום ה-31 כבר לאחר חמישה ימי מעקב.
בשבוע לאחר מכן הגיע למקום ה-11.
ב-5 בינואר 2026 הוגשה תביעה משפטית בפוארטו ריקו נגד באד באני.
התובעת, טאינאלי סראנו ריברה, דרשה פיצויים בסך 16 מיליון דולר בגין שימוש בקולה ללא אישור בשיר "EoO" ובשיר "Solo de Mi" משנת 2018. התביעה הוגשה נגד באד באני, שותפו להפקה לה פאסיינסיה, וחברת התקליטים רימאס אנטרטיינמנט.
הדגימה הקולית שבמחלוקת כוללת את המשפט בספרדית "Mira, puñeta, no me quiten el perreo", שמשמעותו בתרגום חופשי היא "תקשיב, לעזאזל, אל תהרוס לי את האווירה".
התובעת טענה כי הקליטה את המשפט לבקשת המפיק בשנת 2018 בעת שהיו סטודנטים יחד, מבלי שנאמר לה כי קולה ישמש למטרות מסחריות ומבלי שנחתם חוזה או סוכם על תשלום.
על פי כתב התביעה, קולה של ריברה שימש גם במהלך הופעות חיות של האמן בסן חואן במהלך שנת 2025.
פרסתאריךקטגוריהתוצאהמקורפרס המוזיקה הלטינית של בילבורד23 באוקטובר 2025השיר הלטיני הטוב ביותר של השנההשיר הקצבי הלטיני של השנה
Epic הוא אלבום האוסף השבעה-עשר של להקת הרוק הבריטית קווין, אשר יצא לאור ב-13 ביוני 2025. זהו האלבום הראשון בסדרת אלבומי אוסף לפי נושא בעריכת הגיטריסט בריאן מיי והמתופף רוג'ר טיילור ובהוצאת חברת התקליטים יוניברסל מיוזיק גרופ.
אלבום זה מכיל שירים בעלי מאפיינים "אפיים".
נגיף אפשטיין-בר, או בקיצור EBV, הוא וירוס ממשפחת הווירוסים מחוללי ההרפס (herpesvirus), והוא אחד הווירוסים הנפוצים ביותר שתוקפים בני אדם.
הווירוס נפוץ בכל רחבי העולם, והוא תוקף את מרבית בני האדם, בשלב זה או אחר במהלך חייהם.
בארצות הברית למשל, 95% מן הבוגרים בגילאי 35–40 כבר נדבקו בווירוס בעבר .
הווירוס התגלה על ידי אנטוני אפשטיין, איבון בר וברט אכונג (Anthony Epstein and Yvonne Barr, & Bert Achong) ופורסם לראשונה בלאנסט ב-1964.
תינוקות הופכים פגיעים ל-EBV מרגע שסרה מעליהם הגנת המערכת החיסונית של האם.
ההסתמנות הקלינית אצל תינוקות או ילדים צעירים שנדבקו בווירוס היא בדרך כלל קלה ולא משמעותית, אם בכלל.
אצל ילדים גדולים יותר ומתבגרים צעירים, ב-35% עד 50% תופיע "מחלת הנשיקה" (מונונוקליאוזיס, infectious mononucleosis).
התסמינים של מחלת הנשיקה הם: חום, כאב גרון, קשרי לימפה מוגדלים, לעיתים יתפתח מצב של הגדלת טחול או כבד.
לעיתים נדירות תיתכן מעורבות של הלב או מערכת העצבים במהלך המחלה.
ההדבקה מתבצעת על ידי מגע קרוב עם הפרשות רוק של האדם החולה, ואינה מועברת בדרכים אחרות בדרך כלל, כמו באוויר או על ידי מוצרי דם.
אין אמצעים מיוחדים למניעת הדבקה בנגיף.
אנשים רבים הם נשאים, וחלקם נותרים מדבקים גם כשהם בריאים לחלוטין ואינם מראים שום תסמינים.
מסיבות אלו הימנעות מהדבקה היא בבחינת בלתי אפשרית.
תקופת הדגירה, בין רגע ההדבקה לבין הופעת התסמינים, אורכת 4–6 שבועות.
האבחנה מתבצעת על סמך התסמינים שמראה החולה, וניתן לאשש זאת בבדיקות דם.
הטיפול במחלה נועד להקל על התסמינים בלבד, ואין שום תרופה או חיסון יעילים.
בדרך כלל המחלה תסתיים לאחר חודש או חודשיים, ולאחר ההדבקה אדם יישאר נשא של הווירוס אשר נותר רדום, בדרך כלל במספר תאים בגרון ובדם, וייתכנו אירועים חוזרים של התעוררות הווירוס, אולם הם יחלפו ללא תסמינים בדרך כלל.
עקב כך לא תיתכן הדבקה חוזרת, ולא ניתן לחלות פעמיים במחלת הנשיקה, כתוצאה מ-EBV.
אציקלוביר מפחית את ייצור הנגיף, אבל אין לו השפעה רבה על התסמינים של המחלה.
אצל מיעוט קטן מן הנשאים יופיע קשר מסוים בין הווירוס לשני סוגים נדירים של גידולים סרטניים, לימפומת בירקיט וקרצינומה של הפה והלוע (nasopharyngeal).
לא ניתן לומר שהווירוס הוא מחולל יחיד, וישנם גורמים רבים אחרים הקשורים להופעתם של גידולים אלו.
במחקר שנערך בשנת 2018 התגלה המנגנון שעומד מאחורי דפוס הפעולה של הווירוס.
הווירוס מתקשר לתאי ה-B במערכת החיסון ומשבש את פעולתם.
Erase Me הוא שיר של אמן ההיפ הופ האמריקאי, קיד קאדי, והוא יצא בתור הסינגל הרשמי הראשון מתוך אלבום הסטודיו השני שלו, Man on the Moon II: The Legend of Mr.
השיר, שמשתתף בו אמן ההיפ הופ קניה וסט, הושמע לראשונה בתחנת הרדיו הראשית של קליבלנד ב-30 ביוני 2010, ובהופץ לתחנות רדיו אחרות באוגוסט 2010. Erase Me עלה לאייטונז ב-24 באוגוסט 2010 והגיע למעמד זהב בארצות הברית, כשמכר מעל 500,000 הורדות דיגיטליות חוקיות ברשת.
השיר הגיע בהופעת בכורה מרשימה למקום ה-22 במצעד הבילבורד הוט 100, ובקנדה הסינגל הגיע למקום ה-18 במצעד הסינגלים בשיאו.
Erforsche mich, Gott, und erfahre mein Herz (בעברית: חקרני, אל, ודע לבבי), רי"ב 136, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון השמיני שלאחר חג השילוש הקדוש, ב-18 ביולי 1723.
קנטטה זו הייתה השביעית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147 ורי"ב 186. לאחר שמתחילת עבודתו בלייפציג הלחין כמה קנטטות ארוכות מבעבר, שכללו עשרה חלקים לפחות (75, 76, 147 ו-186), שב באך מכאן ואילך להלחין קנטטות קצרות יותר.
סדר הקריאה לאותו יום כולל פסוקים מהאיגרת אל הרומאים ופסוקים מתוך הדרשה על ההר מהבשורה על-פי מתי.
הלברית מתבססת על פסוקי הקריאה וזהות המחבר אינה ידועה.
זו הקנטטה הראשונה מתוך קבוצה של עשר, שנכתבו במבנה של פסוק מהתנ"ך - רצ'יטטיב - אריה - רצ'יטטיב - אריה - כורל.
כאן, נפתחת הקנטטה בפסוק מספר תהלים, וממשיכה בטקסט המתכתב עם הפסוקים מתוך הבשורה על-פי מתי שעוסקים ביום הדין, ובבירור המאמינים באמת מן המתחזים.
כורל הסיום לקוח ממזמור של יוהאן הרמן (Johann Heermann).
מוזיקאים מעריכים שהקנטטה מתבססת ברובה על מוזיקה ישנה יותר שלא ידוע לנו עליה.
הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, קרן טבעית, שני אבובים, שני כינורות, ויולה ובאסו קונטינואו.
על פי חלק מהמקורות, האבוב השני הוא אבוב ד'אמורה.
אריה לאלט: Es kömmt ein Tag (יום יבוא)
רצ'יטטיב לבס: Die Himmel selber sind nicht rein (השמיים עצמם אינם טהורים)
אריה בדואט לטנור ולבס: Uns treffen zwar der Sünden Flecken (גם אם נוכתם בחטאים)
היצירה הוקלטה במלואה 9 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1982), טון קופמן (ב-1997), מסאקי סוזוקי (ב-1998) וג'ון אליוט גרדינר (ב-2000).
Erfreut euch, ihr Herzen (בעברית: שמחו, הלבבות), רי"ב 66, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום השני של חג הפסחא, שחל ב-10 באפריל 1724.
קנטטה זו הייתה העשירית שהלחין באך באותה שנה, לאחר שבשנה הקודמת הלחין עשרים וחמש קנטטות.
ביום הראשון של הפסחא ביצע את רי"ב 4 וביום השלישי ביצע את רי"ב 134.
הקנטטה מבוססת על יצירה קדומה שלו, רי"ב 66א', קנטטה חילונית שהלחין באך ב-1718 בהיותו בקטן ושהמוזיקה שלה אבדה.
הוא ביצע שוב את היצירה לכבוד אותו מועד ב-1731 וב-1735.
ב-1868 הוציאה לאור חברת באך את הקנטטה לראשונה, בכרך 7 של פרסומיה.
סדר הקריאה לאותו יום כולל פסוקים ממעשי השליחים העוסקים בדרשת פטרוס ופסוקים מהבשורה על-פי לוקאס המספרים על פגישת ישו עם תלמידיו בדרך לאמאוס.
הלברית שנכתבה על ידי מחבר לא ידוע מתארת דיאלוג אלגורי בין קול הפחד לקול התקווה, ומקשרת בין נושא זה לתחיית ישו.
הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, ובתזמור של חצוצרה, שני אבובים, שני כינורות, ויולה ובאסו קונטינואו הכולל בסון.
דואט רצ'יטטיב: Bei Jesu Leben freudig sein (במחיצתו של ישוע שורה השמחה)
בין המנצחים שביצעו את ההקלטות ניתן לציין את הלמוט רילינג (ב-1972), גוסטב ליאונהארדט (ב-1976), טון קופמן (ב-1998) וג'ון אליוט גרדינר (ב-2000).
Eres הוא סינגל שהוקלט על ידי הזמרת-יוצרת הקולומביאנית שאקירה, מתוך אלבומה השני, Peligro.
השיר יצא לאור ב-11 במאי 1993, כסינגל השלישי מתוך האלבום, וכסינגל השיווקי הראשון והיחיד מתוך האלבום.
את השיר כתבה והפיקה שאקירה לבדה, כפי שעשתה עם מרבית משירי האלבום.
באותה השנה בה יצא השיר כסינגל, הופיעה איתו שאקירה בפסטיבל הבינלאומי של וינה דל מאר.
הפסטיבל נתן לזמרים הלטינו-אמריקאים הזדמנות לבצע את שיריהם, והזוכה נבחר על ידי שופטים רבים.
לבסוף, שאקירה ביצעה את השיר, וזכתה במקום השלישי.
אחד מהשופטים שהצביעו לשאקירה, היה הזמר הלטיני המפורסם ריקי מרטין.
במקום וידאו קליפ מלא אשר לא צולם בסופו של דבר, הוחלט כי ההופעה שביצעה שאקירה בפסטיבל הבינלאומי של ויניה דל מאר יהיה הקליפ הלא רשמי של השיר.
ההופעה הועלתה לערוץ הרשמי של הפסטיבל בשנת 2012, וצברה למעלה מ-100 אלף צפיות.
"Epiphany" (בעברית: "הִתגַלוּת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.
בנוסף לכך, הוא הוקלט בשנת 2020 במהלך מגפת הקורונה.
עם יציאתו, "Epiphany" ספג ביקורות חיוביות רבות מטעם מבקרי המוזיקה, תוך שנאמר עליו כי "הוא מדהים בעומקו הלירי ובהיקפו" וזאת, בנוסף לכך שקישרו אותו למגפת הקורונה.
כמו כן, נאמר כי "בהאזנה ראשונה, קשה לתפוס אותו כמו שצריך".
טיילור סוויפט וארון דסנר כתבו את "The Last Great American Dynasty", "Mad Woman" ו-"Epiphany", בהשראת הגיטרות החשמליות שנכללו באלבום ההפתעה In Rainbows, של להקת הרוק האלטרנטיבי הבריטית רדיוהד.
כמו כן, סיפרה כי היא המשיכה לכתוב אותם בעת שדסנר יצא לריצה.
בהמשך, החליטו השניים כי ב-"Epiphany" הם ישלבו בו כלי נגינה כמו פסנתר, גיטרה חשמלית, מלוטרון, טרומבון, ויולה, חצוצרה ותופים.
היא כתבה את השיר על סבה ועל עובדי הבריאות השונים שפעלו במהלך מגפת הקורונה.
שמו של השיר נגזר מהרגש התגלות; רגש המתאר תחושה של הבנה פתאומית.
באופן כללי, המושג נועד לתאר פריצה מדעית וכן גילויים דתיים או פילוסופיים, אך ניתן להשתמש במושג זה לכל מצב שבו ישנה תובנה מאירת עיניים המאפשרת את הבנת הבעיה או המצב מנקודת מבט חדשה ועמוקה.
"Epiphany" תואר כמזמור אמביינטי סביבתי, המתאר את ההרס שגרמה מגפת הקורונה ברחבי העולם, תוך שסוויפט עצמה, הביעה הערכה כלפי עובדי הבריאות השונים.
בשיר, היא מדבבת את הרופאים והאחיות כחיילים בחופים, ומשווה אותם לסבה, ארצ'י דין סוויפט, שלחם בקרב גוודלקנל (1942) שהתרחש במהלך מלחמת העולם השנייה; היא מזדהה עם הטראומה שלהם לראות את המוות והצורך להשלים עם זה, כדי להמשיך הלאה.
"Epiphany" מתאר אדם שמקווה למצוא שקט ושלווה בחלומותיו אף על פי שהוא חי בעולם של כאוס ואלימות, במיוחד בעיצומה של מגפת הקורונה שפרצה לראשונה בדצמבר 2019 בעיר ווהאן שבסין, ובאמצע פברואר 2020 החלה להתפשט במהירות בכל רחבי העולם.
בפרולוג של Folklore, סוויפט מסבירה שהשיר נוגע גם בחוויה של סבה בצבא.
הבית הראשון כולל בתוכו חמש שורות: "שמור על הקסדה שלך, שמור על חייך, בן; (זה) רק פצע בשר, הנה הרובה שלך; זוחל במעלה החופים עכשיו; "אדוני, אני חושב שהוא מדמם"; וכמה דברים שאתה פשוט לא יכול לדבר עליהם".
ראשית, ארבע השורות הראשונות עוסקות בסבה, ארצ'י דין סוויפט, שהשתתף בקרב גוודלקנל שאירע בין 1942–1943. אותן השורות עוסקות בהשפעות הנפשיות והגופניות של המלחמה, כמו גם ב-PTSD (הפרעת דחק פוסט-טראומטית) הפוקדות 40 אחוזים מכל מי שמשתתף במאורעות כאלה.
קרב גוודלקנל התרחש בחופי האי גוודלקנל, אחד האיים העיקריים בדרום מערב איי שלמה באוקיינוס השקט.
הקרב גבה את חייהם של למעלה מ-60,000 חיילי ארצות הברית, ו-65 אחוזים מהחיילים היפנים שהוצבו שם.
תצלום של דין סוויפט במהלך שירותו, מוצגת בתחילת הקליפ של "Cardigan".
בנוסף, מאזכרות השורות גם את הפלישה לנורמנדי.
השורה "וכמה דברים שאתה פשוט לא יכול לדבר עליהם" מבוצעת גם בבית השני, במטרה לעשות הקבלה לחוויותיו של חייל במלחמה.
כמו כן, נעשתה הקבלה בין סבה במהלך קרב גוודלקנל, לבין החוויות של עובד בתחום הבריאות במהלך מגפת הקורונה.
בעוד שקרב גוודלקנל והמאבק נגד מגפת הקורונה חולקים הבדלים ונסיבות שונות, עם יציאתו של "Epiphany", מגפת הקורונה גרמה ל-235,000 מקרי מוות בארצות הברית בלבד – שזה כפול מכמות ההרוגים באותו הקרב.
הפזמון הראשון נפתח בשורה "איתך אני משרת, איתך אני נופל למטה, למטה".
ביחס למגפת הקורונה, ניתן לראות שסוויפט שרה על אנשי המקצוע הרפואיים המשרתים בחזית משבר הקורונה, תוך שהם מסכנים את עצמם במוות, עקב קירבה לחולי הקורונה וההידבקות האפשרית הכרוכה בכך.
מעבר לכך, השורה מתייחסת גם לחיילים, שלעיתים קרובות מכונים ככאלה המשרתים את ארצם, כשהם מתגייסים.
הרעיון הוא שכשהם "נופלים" (בבירור מטפורה למוות במקרה זה), הם עושים זאת למען מדינתם, חבריהם ומשפחתם.
בהמשך, היא שרה "(צופה) באיך שאתה נושם פנימה, (צופה) באיך שאתה נושם החוצה, החוצה".
סוויפט הקליטה את Folklore בהסגר במהלך מגפת הקורונה.
אחת התופעות המסוכנות ביותר של מחלת נגיף הקורונה הוא קוצר נשימה, תוך שאנשים רבים שחלו בה, מתו מתסמונת מצוקה נשימתית חריפה או מאי-ספיקה נשימתית.
אחד מהתפקידים החשובים ביותר של אנשי המקצוע הרפואיים העובדים בחזית המגפה, היה לפקח על הסימנים החיוניים של האדם ועל נשימתו בפרט.
שורה זו מתייחסת לאיש מקצוע רפואי שצופה באדם נושם פנימה והחוצה, ומוודא שהוא לא חווה כשל נשימתי.
בנוסף, שורה זו עשויה לשקף גם רגע מסוים בשדה הקרב עבור החיילים – במיוחד ברגעים בהם חייל רואה חייל אחר נושם את נשימתו האחרונה.
השורה כוללת בתוכה התייחסות באופן עקיף למכונת הנשמה.
הבית השני, בדומה לבית הראשון כולל בתוכו חמש שורות גם כן: "משהו שלא לימדו בבית הספר לרפואה; בת של מישהו, אמא של מישהו; מחזיקה את היד שלך דרך הפלסטיק עכשיו; "דוקטור, אני חושב שהיא מתרסקת"; וכמה דברים שאתה פשוט לא יכול לדבר עליהם".
במקביל לבית הראשון, סוויפט משנה את הנרטיב מחוויות המלחמה הטראומטיות, למלחמה נגד מגפת הקורונה.
היא מסבירה כי המחלה מידבקת כל כך, שאלה שנדבקו בה נאלצו להיכנס לבידוד, תוך שטיפלו בהם מאחורי מחסומי פלסטיק ומסכות רפואיות כדי למנוע הדבקה נוספת.
בנוסף, היא מספרת על בתי חולים בארצות הברית שנאלצו לאסור על משפחות להיות עם קרוביהם ברגעיהם האחרונים, מחשש להדבקה.
מעבר לכך, סוויפט מדברת על כך ששעות העבודה הארוכות, ציוד המגן והפחד מהידבקות גבו מחיר גדול מעובדי שירותי הבריאות, מה שגרם לחלק להפסיק לעסוק בכך, ולחלקם אפילו להתאבד בגלל הלחץ.
על פי השורה "וכמה דברים שאתה פשוט לא יכול לדבר עליהם", טוענת סוויפט שעבור עובדי שירותי בריאות רבים, ההשלכות של מגפת הקורונה יהיו דומות להפרעת דחק פוסט-טראומטית.
אותה ההפרעה בה לקו החיילים שהזכירה קודם לכן.
במהלך הסרט התיעודי Folklore: The Long Pond Studio Sessions סיפרה כי סבה הסביר לה ולמשפחתה שהוא לא יוכל לספר על אשר חווה בקרב גוודלקנל ובשאר המלחמות, היות שמדובר במאורעות טראומטיים עבורו.
בגשר המוזיקלי, שרה סוויפט "רק עשרים דקות לישון; אבל אתה חולם על איזו התגלות; רק הצצה אחת לתחושת הקלה; כדי להבין קצת את מה שראית".
גשר מוזיקלי זה מאשש את הטענה שנעשית הקבלה בין החיילים בקרב גוודלקנל ובמלחמות, לבין עובדי שירותי הבריאות השונים במהלך מגפת הקורונה.
אותם החיילים בשדה הקרב ועובדי שירותי הבריאות, עם או בלי מגפה, נדרשים לחוות זמן ממושך ללא שינה או מנוחה על מנת לסייע ולשמור על אחרים.
עובדי שירותי הבריאות נקלעים לשגרה של לקיחת משמרות שיכולות להימשך בין 12 ל-48 שעות.
לעיתים קרובות, המנוחה היחידה שהם יכולים לחוות היא תנומות קצרה בת עשרים.
באופן דומה, חיילים חייבים לעמוד על המשמר ביום ובלילה, על מנת להדוף מתקפת פתע.
כאן, סוויפט מתארת את רגע המנוחה הקצר הזה, כזמן שבו אותם האנשים האלה חולמים על התגלות כלשהי.
אותה ההתגלות נגמרת כתוצאה מהטראומה הגופנית והנפשית שהם חוו.
המטרה של סוויפט היא לנסות ולדובב את החיילים ועובדי שירותי הבריאות השונים ולהסביר שהם חווים קשיים כה גדולים, עד שהם מתחילים לחלום על התגלויות ומגלים שהכול קורה במציאות.
בנוסף לכך, הגשר המוזיקלי מדגיש את ההקרבה והכבוד של החיילים ועובדי שירותי הבריאות ומבטא את הטרגדיה הכבירה הכרוכה בכך, ואת העובדה שיש מי שלא מעריך אותם.
את הפזמון השני פותחת סוויפט בשורה "איתך אני משרת, איתך אני נופל למטה, למטה (למטה)", שהופיעה באופן מעט שונה בפזמון הראשון.
השורה הזו עוסקת בנוכח העובדה שבמהלך מגפת הקורונה אנשים ברחבי העולם עזרו אחד לשני על מנת להביא לקץ המגפה, כמו גם עיסוקה בחיילים שנמצאים אחד בשביל השני במהלך קרב או מלחמה.
היא ממשיכה ושרה "(צופה) באיך שאתה נושם פנימה, (צופה) באיך שאתה נושם החוצה, החוצה; איתך אני משרת (איתך אני משרת), איתך אני נופל (למטה), למטה (למטה)" ומבצעת הקבלה נוספת בין עובדי שירותי הבריאות והחיילים.
זאת, מכיוון שהשורות האלה מתייחסות לרופא המתבונן בעמיתו לעבודה כשהוא גוסס כתוצאה ממחלת נגיף הקורונה, בדומה לחייל המתבונן בחבריו כשהם גוססים בשדה הקרב.
מעבר לכך, תוצאות המגפה והלחימה בהן עוסקות השורות ב-"Epiphany" עלולות להוביל להפרעת דחק פוסט-טראומטית.
לאחר הפזמון השני, מבצעת סוויפט אאוטרו הכולל בתוכו בדיוק את אותן השורות המופיעות בגשר המוזיקלי.
אותן השורות כוללות גם את אותן המשמעויות.
קיטי אמפייר מהגרדיאן סברה כי "סוויפט כתבה את "Epiphany" בהשראת סבה שלחם בקרב גוודלקנל בשנת 1942".
היא הוסיפה כי מדובר "בשיר עגום, שעלילת המשנה שלו עוסקת בסבל הנגרם כתוצאה ממגפת הקורונה".
בניו יורק טיימס השוו אותו לסגנון של אניה, תוך שתיארו אותו כ"המנון קלאוסטרופובי".
ב-NME נכתב כי "השיר מרגיש איטי אך עם זאת, הליריקה והמנגינה שלו מאזנים אותו".
ספנסר קורנהבר מהאטלנטיק, סבר כי "קולה של סוויפט בשיר שקוף למחצה; ההברות שלה מתקדמות לאט.
מעבר לכך, היא נוגעת בנושאי המלחמות ומגפת הקורונה, תוך שבשורה "דוקטור, אני חושב/ת שהיא מתרסקת" היא מדובבת אח מוסמך המדבר לרופא שנמצא עמו".
ריצ'רד לבו מ-Medium כתב כי "Epiphany" הוא "אולי השיר שהכי קשה 'לתפוס' בהאזנה ראשונה.
הוא מתחיל בבית העוסק בהפרעת הדחק הפוסט-טראומטית של סבה של סוויפט משירותו בקרב גוודלקנל שאירע במהלך מלחמת העולם השנייה, ואז בבית השני הוא עוסק במגפת הקורונה ובאנשי שירותי הבריאות.
בפזמון שלו נעשית הקבלה בין החיילים לעובדי שירותי הבריאות ובטראומות שהם חוו.
עומקו הלירי והיקפו משובחים, אם כי החלטתה לבנות ולהפיק אותו כמו המנון כנסייתי עשויה להפחית את התהודה הרגשית שלו עבור חלק מהמאזינים".
ברולינג סטון ו-BuzzFeed נבחרו שתי השורות "מישהו בבית הספר לרפואה לא כיסה (את פניו); בת של מישהו, אמא של מישהו", לאהובות ביותר בשיר.
ב-Vulture שיבחו את התפתחות הקול של סוויפט ואת הניסיון לצאת מהטווח הרגיל שלו, תוך שהושוותה לאימוג'ן היפ.
ב-WRVU כונה השיר כ"שיר חובה באלבום", תוך שנאמר כי מדובר בשיר "תמציתי, מפוכח ומהורהר".
בנוסף לכך, קיבל ציון של תשע בסולם עשר.
שיוואני דובי ממגזין Affinity כתבה: "זו אחת מהרצועות האהובות עליי ביותר באלבום.
מעבר לכך, תוכנו הלירי לא משאיר מקום לתחרות.
סוויפט הצליחה לבצע הקבלה בין הכרוניקה של סבה לבין עובדי שירותי הבריאות במהלך מגפת הקורונה, וכל זה נעשה בטווח של שני בתים יפים.
השיר הזה איטי, רגוע ופשוט עצוב כל כך.
זוהי הקבלה משובחת של שני מאבקים שונים לחלוטין, אך דומים לכאורה".
ג'ייסון ליפשיץ מבילבורד כתב "בתחילת השיר, סוויפט מדברת על הטראומה שסבה חווה במהלך קרב גוודלקנל ובהמשך, מתקדמת לדבר על מגפת הקורונה.
בסופו של השיר, היא זועקת ומגביהה את קולה על מנת להעצים את משמעותו".
ב-The Dartmouth נכתב כי "בדומה ל-"The Last Great American Dynasty", "Epiphany" מציג את הכישרון של סוויפט כמספרת סיפורים.
"Epiphany" נוצר בהשראת סבה במהלך שירותו בצבא, תוך שהוא מקביל למלחמה במגפת הקורונה שפרצה בשנת 2019. בקול כבד, שרה סוויפט "מישהו בבית הספר לרפואה לא כיסה (את פניו); בת של מישהו, אמא של מישהו; מחזיקה את היד שלך דרך הפלסטיק עכשיו; "דוקטור, אני חושב שהיא מתרסקת".
נראה שזו מחווה לעובדי שירותי הבריאות הנאבקים במגפה".
ב-Insider סקרו את השיר גם כן, תוך שנכתב שם כי "כל מי שהקדיש (לסוויפט) תשומת לב, מבין שהיא בהחלט כותבת השירים הטובה ביותר בדורה".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג135BuzzFeed167 השירים הטובים ביותר של טיילור סוויפט, לפי דירוג135Earmilkהשירים הטובים ביותר לשנת 2020 [אינדי + אלטרנטיבי]נכללNMEהשירים הטובים ביותר של טיילור סוויפט, לפי דירוג48Vulture179 השירים הטובים ביותר של טיילור סוויפט, לפי דירוג117
עם הפצתו של Folklore, הופיע "Epiphany" במקום ה-14 במצעד הספוטיפיי האמריקאי, עם 2.062 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.
כתוצאה מכך, הוא דורג במקום ה-57 במצעד הבילבורד הוט 100 והפך לאחת מהרצועות היחידות של אמנית בשנת 2020 שהצליחו לעשות זאת.
ברולינג סטון טופ 100 דורג במקום ה-21. הוא דורג במקום ה-32 במצעד שירי הסטרימינג, תוך שבמצעדים האלטרנטיביים דורג במקום ה-11 במצעד השירים האלטרנטיביים, ה-11 במצעד שירי הרוק & האלטרנטיביים, ה-23 במצעד השירים האלטרנטיביים הדיגיטליים, והעשירי במצעד השירים האלטרנטיביים (סטרימינג).
במצעד שירי הרוק & האלטרנטיביים שהה השיר במשך תשעה שבועות, מה שהפך אותו לאחד מהשירים היחידים בהיסטוריה שעשו זאת מבלי לצאת כסינגל שיווקי או כסינגל.
מחוץ לארצות הברית, זכה "Epiphany" להצלחה גם כן, כאשר דורג במקום ה-29 במצעד הסינגלים האוסטרלי.
במצעד הסינגלים של סינגפור, דורג במקום ה-27, תוך ש-14 שירים נוספים מ-Folklore (פרט ל-"Peace" ו-"Hoax") דורגו במצעד גם כן.
בממלכה המאוחדת זכה להצלחה פחותה, כאשר דורג במקום ה-58 במצעד שירי הסטרימינג.
בקנדה, זכה להצלחה רבה כאשר הצליח להגיע למקום ה-44 בקנדה הוט 100, המצעד המייצג את המדינה.
בשבוע השני לצאתו, ירד למקום ה-100 ולאחר מכן יצא מהמצעד.
בסמוך לצאתו, עלה לרשת הזרמת המדיה ספוטיפיי והצליח לצבור שם למעלה מ-60 מיליון השמעות.
במצעדי סוף השנה של בילבורד זכה "Epiphany" להצלחה חסרת תקדים, כאשר הפך לאחד מהשירים היחידים בהיסטוריה שדורגו בהם מבלי לצאת כסינגל שיווקי או כסינגל.
במצעד שירי הרוק & האלטרנטיביים השנתי דורג במקום ה-54.
"Eraser" (בעברית: "מחק") הוא שיר של הזמר-יוצר האנגלי אד שירן.
לאחר יציאת האלבום, דורג השיר במקום ה-14 במצעד הסינגלים הבריטי, על אף שאינו סינגל.
השיר נכתב על ידי שירן, יחד עם ג'וני מקדייד, בבית העץ שבנה בגינה שלו.
הם הקליטו את הריף הראשוני על הגיטרה שלו, באייפון של מקדייד, לפני שהוא הלך לישון, בעוד מקדייד נשאר ער כל הלילה כדי להפיק את הקצב לריף.
כשהסביר על השיר ל-"Zane Lowe", אמר שירן: "השורה הראשונה המקורית של השיר הייתה מה שעכשיו משמש כברידג', ואני פשוט ישבתי שם ואמרתי לעצמי, 'זה לא מתאים לשום מקום אחר'.
ביקשתי מג'וני לתת לי לראות מה אני יכול לעשות עם זה, ואז פשוט כתבתי המון תווים, וזה בא תוך חמש שניות.
ג'וני חזר אחרי חצי שעה והקלטנו את השיר".
השיר חושף פרטים אישיים על חייו של שירן, שאמר שזו הזדמנות לפרוק דברים שקרו בחייו בחמש השנים הקודמות, שלא דיבר עליהם.
הוא מספר על הקנאה שחשים חברים ובני משפחה בהצלחתו.
שירן הסביר: "החברים והמשפחה נועדו להיות אלה שנמצאים שם בשבילך, 90% מהזמן, אבל מדי פעם יש את ההערות המוזרות הללו שגורמות לך לשקוע".
הוא הוסיף, "כסף זה הדבר הכי מוזר...
זה בערך הדבר היחיד שהשתנה בחיי בצורה קיצונית, אבל הדרך שבה אנשים מתייחסים אליך בגלל זה, והם חושבים שאתה הולך להשתנות בגלל זה, והם מתייחסים אליך אחרת, ואתה נאלץ לשנות את הדעה שלך עליהם כי הם מתייחסים אליך אחרת.
אני מנסה להישאר בדיוק כמו שהייתי קודם".
בשורה "but I hope that Damien's proud" (בעברית: אבל אני מקווה שדמיאן גאה), מתייחס שירן לדמיאן רייס, אותו הוא מחשיב כהשפעה על המוזיקה שלו.
רייס מוזכר גם בשיר אחר של שירן, "You Need Me, I Don't Need You", משנת 2011.
מארק קנדי מהשיקגו טריביון כינה את הרצועה "נהדרת" והשווה אותה ל-"Lose Yourself" של אמינם.
ג'ים פרבר מאנטרטיינמנט ויקלי סבר כי השיר התחיל את האלבום על "קרקע מסוכנת", אך הגיע למסקנה שהוא מסכם את האמן "בקיצור: מודע לעצמו, מזלזל בעצמו וחביב".
ג'ורדן באסט מ-NME אמר כי "שירן מצליחה להפוך לכוכב-על...
רוזין אוקונור מהאינדיפנדנט סברה כי הרצועה "מרגישה כמו דרך יוצאת דופן לפתוח את האלבום - שירן מעולם לא היה ראפר חזק - אבל הפזמון מפתיע לטובה".
Era 1 (בעברית: עידן 1) מתייחס לסדרה של אחד-עשר שירים של הזמרת-יוצרת הגרמנייה קים פטרס, כל אחד מהם פורסם בנפרד כסינגלים דיגיטלי מ-1 באוגוסט 2017 עד 7 בפברואר 2019 על ידי אמיגו רקורדס וריפבליק רקורדס.
Era 1 קדם למיקסטייפ הבכורה שלה, (2019).
כל אחת-עשרה הרצועות כוללות קרדיטים לכתיבה משותפת של פטרס, ארון ג'וסף וד"ר לוק, כמו גם קרדיטים נוספים של ארון ג'וסף וד"ר לוק (בשם הבדוי שלו מייד אין צ'יינה).
אלבום אוסף המכיל את כל אחד-עשר הסינגלים, בשם The Summer I Couldn't Do Better, פורסם לתקופה קצרה בשירותי הזרמת המוזיקה על ידי יוניברסל מיוזיק גרופ באוגוסט 2022.
המונח "Era 1" נטבע על ידי פטרס בציוץ מ-2019 בעקבות יציאתם של שלושת הסינגלים האחרונים, תוך הכרזה על הפרויקט כ"מושלם".
פטרס תיארה את הפרויקט כ"קשת מלאה", בהתייחס לכל עטיפות הסינגלים תוך שימוש בגלגל הצבעים, והוסיפה שהיא רצתה להשלים את "Era 1" לפני שתוציא את המיקסטייפ הראשון שלה, Clarity.
במקביל ליציאת Clarity, פטרס יצאה לסיבוב ההופעות "Broken Tour" ב-2019, שכלל גם את רוב "Era 1" ברשימת השירים שלו.
בשנת 2022, בעקבות הכללת "Can't Do Better" בעונה הראשונה של סדרת הטלוויזיה "הקיץ שבו הפכתי ליפה", יוניברסל מיוזיק גרופ הוציאה את האוסף The Summer I Couldn't Do Better לפלטפורמות הסטרימינג ב-4 באוגוסט 2022, המכיל את כל אחד-עשר הסינגלים לפי סדר פרסומם, אם כי הוא נמחק מאז.
Eppur si muove (בעברית: וְאַף עַל פִּי כֵן נוֹעַ תָּנוּעַ) הוא המיני-אלבום הראשון של הפרויקט המוזיקלי הגרמני אניגמה.
את המיני-אלבום הוציאו במהדורה מוגבלת ביוון בלבד.
המיני-אלבום פורסם על גבי תקליט 12 אינץ' בלבד, על אף שכל ארבע הרצועות היו זמינות בחנות האייטונס והופיעו גם כרצועות בונוס ב-A Posteriori Video Album, שפורסם ב-15 בדצמבר 2006. חלק מהרמיקסים תוכננו להיכלל במהדורת הפרייבט לאונג' רמיקס, שהועלתה לחנות האייטונס ב-18 במרץ 2007 בגרמניה וב-26 במרץ בשאר אירופה.
הרמיקסים נעשו על ידי המוזיקאי ז'אן פ.
קוצ'ויס רמיקס)), וולפגנג פילץ ("" (בוקה ג'וניור רמיקס)), ראלף הילדנבאוטל ("The Alchemist" (חזון האלכימאי מאת ראלף הילדנבאוטל)) וטוקאדיסקו ("Eppur si muove" (טוקאדיסקו רמיקס)).
"Eppur si muove", מאוית לסירוגין "".
בשפה העברית הוא מבוטא בתור "ואף על פי כן נוע תנוע" – זוהי אמרה המיוחסת למתמטיקאי, הפילוסוף והפיזיקאי האיטלקי גלילאו גליליי (1564–1642).
על פי המסופר, אמר גלילאו את האמרה ב-1633 לאחר שנאלץ לחזור בו מתפיסותיו המדעיות כי כדור הארץ סובב את השמש (המודל ההליוצנטרי).
מוציא לאור: 1-2-3 מיוזיק/קרוקודייל מיוזיק.
coli; בתעתוק לעברית: אשריכיה קולי, אשרישיה קולי, אי קולי) הוא אחד ממיני החיידקים העיקריים החיים במעי התחתון של בעלי חיים הומיאותרמיים בעלי חום גוף קבוע (כולל יונקים וציפורים) והחיוניים לעיכול תקין.
שמו ניתן לו על שם האיש שגילה אותו – ב־1885. מבחינה טקסונומית משתייך E.
החיידק משמש כאורגניזם מודל בביולוגיה ותגליות ביולוגיות רבות התגלו כתוצאה ממחקר ב-E.
הגנום של מספר זנים של החיידק רוצף במלואו.
נמצא בשימוש רחב בתחום הביולוגיה המולקולרית כפונדקאי לשיבוט מולקולרי.
החיידק הוא חיידק גראם שלילי (בעל דופן דקה).
coli בצואה של אדם הוא כ־– לגרם בממוצע.
החיידקים הדומים להם החיים באדמה או בצמחים נבולים, ידועים יחד כקוליפורמים (המילה נגזרת מ"דומים לקולי").
הקוליפורמים הם כל החיידקים הגרם שליליים בצורת מתג, המתאפיינים ביכולת הפקת אנרגיה על ידי נשימה תאית (אל־אווירנים פקולטטיביים), בכך שאינם יוצרים נבגים ובהתססת לקטוז תוך 48 שעות בטמפרטורה של 35 מעלות צלזיוס.
coli חי עם האדם ביחסי אנדוסימביוזה הדוקים.
החיידק זוכה למזון, הגנה וטמפרטורה קבועה של 37 מעלות צלזיוס; הוא מתחרה עם חיידקים אחרים, חלקם פתוגניים, על המזון ומקטין בכך את קצב גדילת אוכלוסייתם; בנוסף, מפריש החיידק אנזימי עיכול המעכלים רכיבים תזונתיים שהאדם אינו מסוגל לעכל בעצמו.
בתחומים של טיהור מים וטיפול בשפכים, שנים רבות משתמשים ב־E.
coli לזיהוי רמת הזיהום של המים על פי כמות הצואה שהם מכילים.
הסיבה לשימוש בקוליפורמים היא כמותם הרבה בגוף האדם, לעומת חיידקים פתוגניים כגון סלמונלה.
coli אינו מזיק ולכן השימוש בו במעבדה בטוח יחסית.
החיסרון בשימוש זה הוא שפרט להימצאו בצואה, E.
coli יכול לגדול בשפע גם במקומות נוספים, כגון מפעלים לייצור נייר.
קיימים שלושה תרחישים שבהם E.
coli יכול להיות גורם למחלה:
כאשר החיידק עובר מהמעי אל דרכי השתן, הוא יכול לגרום לזיהום הקרוי honeymoon cystitis מכיוון שהוא יכול להיגרם כתוצאה מיחסי מין.
זיהום זה נפוץ יותר בנקבות, אך קיים בכל המינים.
הזיהום מצוי בשיעור דומה אצל כל האנשים המבוגרים.
הזיהום מתרחש לעיתים כתוצאה מהיגיינה לקויה, וכתוצאה מגורמים נוספים (היריון והגדלת נפח בלוטת הערמונית).
כאשר החיידק יוצא מהמעי דרך חור או קרע (לדוגמה אולקוס) ועובר לחלל הבטן.
במקרה זה נוצר זיהום הקרוי פריטוניטיס (peritonitis) ואשר עשוי להיות קטלני.
הרגישות הרבה של ה־E.coli לאנטיביוטיקה פשוטה, כגון סטרפטומיצין הופכת טיפול זה ליעיל מאוד במקרים אלה.
קיימים שישה זנים טוקסוגניים של E.
אחד מהם מייצר רעלן הדומה לזה של חיידקי הדיזנטריה ואשר יכול לגרום להרעלת מזון שלרוב מתרחשת כתוצאה מאכילת בשר נגוע (מבחינה טקסונומית חיידקי ה־Shigella, הגורמים לדיזנטריה, קרובים מאוד ויש חוקרים הסבורים שאלה זנים חסרי שוטון של E.
דרגת המחלה במקרה זה משתנה מאוד ולרוב אינה מסוכנת.
בעל צמדנים הנקראים CFA אשר גורמים לחיידק להיצמד לרירית המעי הדק.
לאחר ההיצמדות, מפריש שני טוקסינים- טוקסין רגיש לחום- LT- מולקולה גדולה, אשר גורמת לעליה של CAMP בממברנה הזו לטרלית, וליציאת מים- דומה למבנה טוקסין הכולרה.
הטוקסין השני- ST- לא רגיש לחום, מולקולה קטנה יותר שמעלה את ה-CAMP על הצד האפיקלי של התא.
זני ה-ETEC אינם חודרניים, ואינם עוזבים את חלל המעי.
מדובר בזן המוביל בתופעות של שלשול אצל ילדים במדינות מתפתחות, וכן הסיבה העיקרית לשלשול מטיילים.
coli רק בבני אדם, גורם למחלה דמוית שיגלה.
זן זה הוא חודרני, היות שהוא מכיל פלסמיד גדול המקודד לגנים של התרבות ופלישה לתאים.
החיידק דומה אמנם מבחינה פנוטיפית לזן ה-E.
coli אולם מתנהג כמו חיידק השיגלה.
החיידק גורם למחלה פולשנית מקומית במעי הגס, מעורר סינדרום דיזנטריה הכולל שלשול דמי עם לויקוציטים, חום וכאבי בטן.
מבחן sereni, בו מטפטפים את החיידק לרירית העין, משמש לבחינת הימצאות הגורם החודרני בחיידק- אם מתפתחת דלקת בעין, לחיידק יש פלסמיד הכולל את הגורם החודרני.
(לרירית העין דמיון לאפיתל המעי).
אנלוגי לשיגלה מסוג shiga בלבד.
גורם לשלשול אצל ילדים, שיכול להיפתר לבד, אולם אחוז מהחולים עלול לפתח סיכוך המוליטי-כלייתי בשם HUS- החידק מפריש shiga like toxin שדומה לטוקסין ה-shiga, יש דם בצואה (אך אין סינדרום דיזנטריה, כלומר אין תאי דם לבנים בצואה ואין חום).
התחלואה בזן זה אופיינית דווקא למדינות מפותחות.
הטוקסין מופרש לאחר היצמדות לתאי אפיתל עם פגיעה מסוימת ב-brush border.
coli כמקור אנרגיה ירוקה עתידי
coli לא מהווים סיכון זיהומי בלבד.
coli שפורסם בשנת 2008, הצליח צוות חוקרים אמריקאי לחולל שינוי גנטי המאלץ זן מסוים של החיידק להפיק כמות משמעותית של מימן.
כאשר הוזנה אוכלוסיית החיידקים בחומצה פורמית עלתה תפוקת המימן בשני סדרי גודל על התפוקה של ה־E.
coli הטבעי, ותפוקה משמעותית הושגה גם כשהוזן בגלוקוז.
המימן הנאגר יכול לשמש להפקת אנרגיה ירוקה מתחדשת בתהליכים שונים, למשל בעירה.
בתחילת חודש יוני של שנת 2011 נחשדו מלפפונים בגרמניה כמזוהמים בחיידקי E.
המגפה התפשטה למדינות אחרות כגון בריטניה, ספרד, שוודיה ואף ארצות הברית.
לאחר בחינה נוספת העלו השלטונות בגרמניה השערה שמקור הזיהום הוא כנראה בנבטי שעועית ומאוחר יותר נטען כי ייתכן שהמקור הוא זרעי גרגרנית יוונית ממצרים.
נכון ל־30 ביוני 2011 מתו 47 איש כתוצאה מזיהומים אלה.
מספר חודשים לאחר ההתפרצות הצליחו חוקרים לזהות את הזן האחראי להתפרצות, אשריכיה קולי O104:H4, שכמו זנים אחרים של החיידק, מייצר רעלן שיגה במותו בהשפעת אנטיביוטיקה.
אי לכך, טיפול אנטיביוטי עלול להחמיר את מצב המטופל בזיהום של אי קולי עד כדי מוות, ולכן במקרה של שלשול דמי לא מומלץ ליטול אנטיביוטיקה ללא בדיקת רופא.
Escherichia (בתעתיק לעברית אֶשֶרִיכִיָה) הוא סוג של חיידקים גראם-שליליים, שאינם יוצרים , אל-אווירניים פקולטטיביים, בצורת מוט ממשפחת ה-.
במינים אלה, שהם תושבי דרכי העיכול של בעלי חיים בעלי דם חם, מספקים מיני ה-Escherichia חלק מוויטמין K שמקורו חיידקי עבור המארח שלהם.
כמה מהמינים של Escherichia הם פתוגניים.
הסוג נקרא על שמו של , מגלה ה-Escherichia coli.
המינים בסוג הם אירוביים פקולטטיביים, עם התפתחות אירובית ואנאירובית כאחד, וטמפרטורה אופטימלית של C° 37. מיני ה-Escherichia נעים בדרך כלל על ידי שוטון, מייצרים גז מפחמימות מותססות, ואינם מבצעים של ליזין או הידרוליזה של ארגינין.
המינים כוללים את , , , E.
Marmotae ובעיקר, את אורגניזם המודל והרלוונטי מבחינה קלינית ה-Escherichia coli.
החיידק , שניחן ביכולת לסנתז ויטמין B12, סווג בעבר בסוג זה.
הסוג Escherichia שויך בעבר לשבט אשריכיים שבוטל.
Coli אחראי לרוב המכריע של המחלות הקשורות ל-Escherichia, גם מינים אחרים מהסוג היו מעורבים במחלות אנושיות.
מיני ה-Escherichia קשורים לחוסר איזון של המיקרוביוטה של מערכת הרבייה התחתונה של נשים.
המינים של Escherichia הם החיידקים הנפוצים ביותר בצואה של בני אדם ובעלי חיים אחרים בעלי דם חם, אולם הם מתים זמן קצר מחוץ לגוף.
לכן נוכחותם במים מעידים על כך שהמים זוהמו זמן קצר קודם לכן על ידי צואה, ושתייתם מסוכנת.
ספירת כמות החיידקים במים היא אמצעי לקביעת מדד הזיהום, והיא מכונה "מבחן קולי" (Coli test).
Erotica (בעברית: אֵרוֹטִיקָה) הוא אלבום האולפן החמישי של הזמרת האמריקאית מדונה.
האלבום יצא ב-20 באוקטובר 1992 על ידי חברת התקליטים מאבריק רקורדס.
האלבום יצא בו-זמנית עם צאתו של כתב העת הראשון של מדונה, "סקס".
ההתאחדות האמריקאית של יצרני התקליטים העניקה לו את התארים; אלבום זהב, אלבום פלטינה ופלטינה כפולה ב-6 בינואר 1993, לציון מכירת שני מיליון עותקים של האלבום בארצות הברית.
בסך-הכל, נמכרו ברחבי העולם 6 מיליון עותקים של האלבום.
Erotica הוא אלבום קונספט על מיניות ומערכות יחסים.
כל שיר באלבום בוחן מהיבט שונה את הזוגיות ואת מערכת היחסים המינית.
האלבום מציג שירים מהז'אנרים דאנס, היפ הופ, ג'אז ועוד.
בניגוד לאלבומיה הקודמים של מדונה, בהם נהגה לכלול שירי פופ ודאנס בלבד.
אלבום זה הוא הראשון של מדונה אשר נשא את התואר "מקור השראה" לזמרים ולהרכבים אחרים.
מדונה גם הפיקה כל סינגל מהאלבום, והלחינה כמעט את כולם.
מטרתה של מדונה הייתה שאלבום זה ילווה ספר שהוציאה באותו זמן, הנקרא "סקס", שכריכתו דומה לעטיפת האלבום - תמונה בעל רקע כחול, עם פניה של מדונה שצייר הצייר האמריקני אנדי וורהול, צייר אשר מדונה תפסה בתור מקור השראה.
האלבום בתכנונו המקורי היה מאופיין בצורה שונה לחלוטין מן האלבום הסופי שיצא.
האחים וורנר, חברת התקליטים של האלבום, סירבה לתת מידע מדויק לגבי העבודה המקורית על האלבום.
העטיפה המקורית של האלבום לא כללה אף כיתוב עליה, עד שבדקה האחרונה לפני צאתו נוסף לה כיתוב באזור התחתון מימין.
אפילו סדר השירים באלבום היה שונה בתכנונו המקורי.
את הסדר המקורי קבעה מדונה, אך מסיבות לא ברורות, מאבריק רקורדס, חברת התקליטים השנייה שהפיקה את האלבום, שינתה את סדר השירים בו.
סדר השירים המקורי באלבום היה אמור להיות כך:
השיר "Bad Girl" תוכנן להיות הסינגל השני באלבום עם קליפ בעל מסר מיני "למבוגרים בלבד" על מנת שיהיה דומה לסינגל "Erotica", אך המצב שונה לאור רתיעת הציבור מן הספר "סקס", שכאמור, יצא באותה תקופה של צאת האלבום ועסק גם הוא במיניות.
השיר "?Did You Do It" לא נכלל באלבום המקורי, וגם לא בגרסה המצונזרת של האלבום, שיצאה מאוחר יותר.